text: Огромен цирк на пияната Адел в гей клуб - Любопитно — Стандарт Нюз
  Огромен цирк на пияната Адел в гей клуб
  Британската певица Адел се включи в конкурс по стриптийз в лондонски гей клуб, съобщи Daily Mail. Звездата танцувала на пилон, облечена в костюм с панталон за 3280 паунда на луксозната италианска марка Fendi. В един момент посетителите на заведението забелязали, че слизайки от сцената, изпълнителката се е разхвърляла по сутиен.
  Пияната Адел след това запяла култовия хит It's Raining Men ("Валят мъже") с компанията си. Посетители успели да снимат шоуто й.
  По-късно домакините на G-A-Y's Porn Idol помолили певицата да се върне на подиума и да обяви победителя или победителката в конкурса, водещ на който била известна драг куийн (травестит, мъж артист, който използва женски образи на сцената). Адел сама избрала печелившата: на сцената излязло посоченото от нея момиче в шорти, прикриващо с ръце голата си гръд. Звездата произнесла реч колко много й харесва да бъде жена. "Ние обичаме жените, дяволските жени, не е ли така?
  Да, аз избирам нея, виждам, че ти си адски красива, адски мила, адски уверена в себе си сред всички тези мъже наоколо. Харесва ни да бъдем ши..ни жени, не е ли така?", заявила Адел от сцената на гей клуба.